CELEX: 32011D0403
Language: sk
Date: 2011-07-07 00:00:00
Title: 2011/403/EÚ: Vykonávacie rozhodnutie Komisie zo 7. júla 2011 , ktorým sa menia a dopĺňajú prílohy II a III k rozhodnutiu 2010/221/EÚ, pokiaľ ide o zrušenie programu eradikácie bakteriálnej choroby obličiek vo Veľkej Británii a schválenie programu dohľadu nad herpetickým vírusom ustríc 1 μνar na Guernsey [oznámené pod číslom K(2011) 4770]  Text s významom pre EHP

8.7.2011   
            
            
               SK
            
            
               Úradný vestník Európskej únie
            
            
               L 180/47
            
         VYKONÁVACIE ROZHODNUTIE KOMISIE
   zo 7. júla 2011,
   ktorým sa menia a dopĺňajú prílohy II a III k rozhodnutiu 2010/221/EÚ, pokiaľ ide o zrušenie programu eradikácie bakteriálnej choroby obličiek vo Veľkej Británii a schválenie programu dohľadu nad herpetickým vírusom ustríc 1 μνar na Guernsey
   [oznámené pod číslom K(2011) 4770]
   (Text s významom pre EHP)
   (2011/403/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 43 ods. 2,
   keďže:
   
               (1)
            
            
               Rozhodnutím Komisie 2010/221/EÚ z 15. apríla 2010, ktorým sa schvaľujú vnútroštátne opatrenia na obmedzenie vplyvu určitých chorôb živočíchov akvakultúry a voľne žijúcich vodných živočíchov v súlade s článkom 43 smernice Rady 2006/88/ES (2), sa určitým členským štátom umožňuje uplatňovať obmedzenia týkajúce sa uvádzania takýchto živočíchov na trh a obmedzenia dovozu zásielok uvedených živočíchov s cieľom predchádzať zavlečeniu určitých chorôb na ich územie, ak tieto členské štáty preukázali, že na ich území alebo v určitých vymedzených oblastiach ich územia sa táto choroba nevyskytuje, alebo ak zaviedli program eradikácie alebo dohľadu na zabránenie jej výskytu.
            
         
               (2)
            
            
               V prílohe II k rozhodnutiu 2010/221/EÚ sa územie Veľkej Británie v súčasnosti uvádza ako oblasť Spojeného kráľovstva so schváleným programom eradikácie bakteriálnej choroby obličiek (bacterial kidney disease, ďalej len „BKD“).
            
         
               (3)
            
            
               Spojené kráľovstvo oznámilo svoj úmysel zrušiť uvedený program eradikácie. Po dôkladnom opätovnom posúdení opatrení, ktoré uvedený členský štát prijal na kontrolu BKD vo Veľkej Británii, sa dospelo k záveru, že už nie je vhodné uplatňovať obmedzenia na presuny zásielok určitých živočíchov akvakultúry do Spojeného kráľovstva stanovené v uvedenom programe. Z tohto dôvodu by sa mala Veľká Británia vyňať zo zoznamu oblastí so schválenými programami eradikácie BKD uvedeného v prílohe II k rozhodnutiu 2010/221/EÚ.
            
         
               (4)
            
            
               V prílohe III k rozhodnutiu 2010/221/EÚ sa v súčasnosti uvádza zoznam častí územia Veľkej Británie a Severného Írska so schváleným programom dohľadu nad herpetickým vírusom ustríc 1 μνar (OsHV-1 μνar). Spojené kráľovstvo teraz predložilo program dohľadu nad vírusom OsHV-1 μνar na území Guernsey. Cieľom uvedeného programu dohľadu je preukázať, že tie oblasti na Guernsey, kde sa OsHV-1 μνar nezistil, sú bez výskytu tohto vírusu, a zároveň zabrániť jeho zavlečeniu do uvedených oblastí. Po obsahovej stránke je uvedený program dohľadu rovnocenný s už schválenými programami dohľadu, ktoré sú uvedené v zozname v prílohe III k rozhodnutiu 2010/221/EÚ.
            
         
               (5)
            
            
               Za posledné dva roky sa na Guernsey nezistila zvýšená mortalita v hospodárstvach a sádkach, ktoré sa venujú chovu ustríc tichomorských. Podľa informácií predložených Spojeným kráľovstvom uplatňujú prevádzkovatelia podnikov zameraných na ustrice tichomorské od apríla 2010 dobrovoľný zákaz presunov ustríc tichomorských na Guernsey. Z uvedených informácií vyplýva, že Guernsey je bez výskytu vírusu OsHV-1 μνar. Obmedzenia presunov ustríc tichomorských by sa mali v záujme ochrany ich zdravotného stavu na uvedenom území schváliť.
            
         
               (6)
            
            
               V prípade ostrova Guernsey by sa preto mal schváliť program dohľadu a Guernsey by sa mal zahrnúť do zoznamu uvedeného v prílohe III k rozhodnutiu 2010/221/EÚ.
            
         
               (7)
            
            
               Rozhodnutie 2010/221/EÚ by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I a III k rozhodnutiu 2010/221/EÚ sa nahrádzajú znením prílohy k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 7. júla 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Ú. v. EÚ L 98, 20.4.2010, s. 7.
   
      PRÍLOHA
      „
            PRÍLOHA II
            
               Členské štáty a ich časti, v ktorých sú zavedené programy eradikácie, pokiaľ ide o určité choroby živočíchov akvakultúry, a v prípade ktorých sa povolilo prijať vnútroštátne opatrenia na kontrolu uvedených chorôb v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblasti so schválenými vnútroštátnymi opatreniami
                     
                  
                        Bakteriálna choroba obličiek (BKD)
                     
                     
                        Fínsko
                     
                     
                        FI
                     
                     
                        Kontinentálne časti územia
                     
                  
                        Švédsko
                     
                     
                        SE
                     
                     
                        Kontinentálne časti územia
                     
                  
                        Infekčná pankreatická nekróza (IPN)
                     
                     
                        Švédsko
                     
                     
                        SE
                     
                     
                        Pobrežné časti územia
                     
                  
         
            PRÍLOHA III
            
               Členské štáty a ich časti, v ktorých sú zavedené programy dohľadu nad herpetickým vírusom ustríc 1 μνar (OsHV-1 μνar) a v prípade ktorých sa povolilo prijať vnútroštátne opatrenia na kontrolu uvedenej choroby v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblastí so schválenými vnútroštátnymi opatreniami (členské štáty, oblasti a jednotky)
                     
                  
                        Herpetický vírus ustríc 1 μνar (OsHV-1 μνar)
                     
                     
                        Írsko
                     
                     
                        IE
                     
                     
                        Jednotka 1: zálivy Sheephaven a Gweedore
                        Jednotka 2: záliv Gweebara
                        Jednotka 3: zálivy Drumcliff, Killala, Broadhaven a Blacksod
                        Jednotka 4: zálivy Ballinakill a Streamstown
                        Jednotka 5: zálivy Bertraghboy a Galway
                        Jednotka 6: ústie rieky Shannon a zálivy Poulnasharry, Askeaton a Ballylongford
                        Jednotka 7: záliv Kenmare
                        Jednotka 8: záliv Dunmanus
                        Jednotka 9: zálivy Kinsale a Oysterhaven
                     
                  
                        Spojené kráľovstvo
                     
                     
                        UK
                     
                     
                        Územie Veľkej Británie okrem zálivu Whitstable (Kent)
                        Územie Severného Írska okrem zálivu Killough, Lough Foyle a Carlingford Lough
                        Územie Guernsey
                     
                  “